Salla

Salla (til 1936 kalt Kuolajärvi) er en kommune i landskapet Lappland i det nordlige Finland. Kommunen er enspråklig finsk. Salla hadde .

Historie
I 1839 gjorde en bondesønn et funn av en skatt fra vikingtiden. Depotfunnet lå i en kurv av bjørkenever gjemt under en stein på fjellet Aatservainen, et sted som nå ligger i Russland.Tuukka Talvio: «The coins of the Kuolajärvi (Salla) hoard», Fennoscandia archaeologica, nr. 2, 1985, s. 31–35. Funnet inneholdt minst 174 mynter, forskjellige andre gjenstander, inkludert ornamenter, og en vekt med tolv lodd. Myntene er stort sett fra 1000-tallet og funnet er datert til tidligst 1110. Myntene vitner om import fra Karelen og Russland, men også fra Skandinavia. Av myntene var 166 tyske (46 % av disse frisiske), sju anglosaksiske, én eller to sannsynligvis anglonormanniske. Det er også mulig at funnet inneholdt danske mynter fra Magnus den godes og Svein Estridssons tid. E44n norsk mynt kan også ha vært en del av Kuolajärvi-funnet, mens noen av de tyske myntene som har vært regnet til det kan ha vært funnet andre steder. Funnet kom til universitetsmuseet i Helsingfors i 1841, men ble ikke holdt samlet slik at identifiseringen av innholdet har vært komplisert.

Området var bebodd av samer da de første finsk nybyggere bosatte seg der i 1730-årene.«Salla», Uppslagsverket Finland. Lest 31. juli 2018. Samene ble gradvis fortrengt.

Sammen med Kuusamo har Salla et av Finlands største områder med granskog. Dette gjorde stedet interessant for trevareindustrien, som på 1890-tallet forvandlet Salla fra et samfunn basert på naturalhusholdning.

I februar 1922 var Salla åsted for «fläskrevolten» da finske rødegardister tok seg over grensen fra Sovjet-Russland og mobiliserte rundt 600 misfornøyde skogsarbeidere i et mislykket forsøk på opprør.«fläskrevolten»,  Uppslagsverket Finland. Lest 31. juli 2018.

Under vinterkrigen invaderte sovjetiske styrker Finland blant annet ved Salla, men ble her stoppet av den finske hæren i harde kamper. I fredsavtalen i 1940, og igjen i 1944, måtte Finland avstå omkring halvparten av kommunens areal til Sovjetunionen. Disse områdene blir også kalt «Gamle Salla» (finsk: Vanha Salla). Under fortsettelseskrigen ble den gamle byen i Salla liggende på sovjetisk side. Men finske og tyske styrker klarte å gjenerobre disse områdene. Da krigen sluttet, ble de tyske styrkene presset ut av Lappland av de finske styrkene.

Salla ligger ved toglinjen Laurila-Kelloselkä-banen, en godsbane fra Kemijärvi. I 2006 fremla jernbaneselskapet VR et forslag om å nedlegge linjen. Tidligere fortsatte jernbanelinjen fra Salla inn i Russland. 

I kommunen finnes en grenseovergang mot Russland (bare vei), som hadde cirka 160 000 grensepassasjer i 2011New record at Salla. Majoriteten av disse ble foretatt av russere, til gunst for turist- og handelsvirksomheten i Salla.

Referanser

 Eksterne lenker 


Kategori:Kommuner i Lappland (Finland)
Kategori:Grenseoverganger